Նադին Քեսլեր

**Նադին Քեսլեր** (, ), գերմանացի ֆուտբոլիստ, կիսապաշտպան, 2013 թվականի Եվրոպայի չեմպիոն, 2014 թվականի ՖԻՖԱ-ի Ոսկե գնդակի դափնեկիր։

## Կարիերա
### Ակումբային
«Հերշբերգ», «Հերմսբերգ» և «Վեսելբերգ» ակումբների դպրոցների սան է։ 2004 թվականից հանդես է եկել «Սաարբրուկենում». ինչպես երիտասարդական կազմի, այնպես էլ հիմնական կազմի համար (2-րդ Բունդեսլիգայում)։ 2006 թվականին նա դարձավ երկրորդ Բունդեսլիգայի հարավային գոտու լավագույն ռմբարկուն՝ խաղալով թիմի կազմում բոլոր հանդիպումները, բացի վերջին տուրի խաղից։ Հաջորդ տարի նա հասավ հաղթանակի առաջնությունում և լավագույն ռմբարկուի հերթական կոչմանը, իսկ թիմի հետ դուրս եկավ Գերմանիայի գավաթի եզրափակիչ, որտեղ 1:5 հաշվով պարտվեց «Ֆրանկֆուրտին»։

2008 թվականի մայիսի 12-ին Գերմանիայի առաջին Բունդեսլիգայի առաջնության շրջանակներում «Վոլֆսբուրգի» դեմ խաղում Նադինը 42-րդ րոպեին ծնկի վնասվածք ստացավ, ինչի պատճառով բաց թողեց մրցաշրջանի մնացած հատվածը (ակումբն ի վերջո վերադարձավ երկրորդ Բունդեսլիգա)։ 2009 թվականին ակումբը վերադարձել է առաջին Բունդեսլիգա, սակայն Քեսլերը Ժոզեֆին Հենինգի հետ մեկնել է Պոտսդամի «Տուրբինե» թիմ։ Պոտսդամի թիմի կազմում նա չեմպիոնների լիգայի հետ նվաճել է Գերմանիայի առաջնությունը և Գերմանիայի ֆուտբոլային միության պատվավոր գավաթը։ 2011/2012 մրցաշրջանից խաղում է «Վոլֆսբուրգի» կազմում։

### Ազգային հավաքականում
Մինչև 19 տարեկանների հավաքականի կազմում Նադինը հաղթել է 2006 թվականի Եվրոպայի առաջնությունում, նույն թվականին մինչև 20 տարեկանների աշխարհի առաջնությունում դուրս է եկել քառորդ եզրափակիչ։ В2007 թվականի հուլիսին Նադինը և նրա թիմը պաշտպանեցին մինչև 19 տարեկանների Եվրոպայի չեմպիոնի տիտղոսը, 2008 թվականին Չիլիում կայացած աշխարհի առաջնությունում Նադինն արդեն դարձել է բրոնզե մեդալակիր։ 2010 թվականի փետրվարի 22-ին նա իր նորամուտը նշեց Գերմանիայի գլխավոր հավաքականի կազմում Ալգարվեի գավաթի խաղարկությունում Ֆինլանդիայի հավաքականի դեմ և խփեց իր առաջին գոլը (Գերմանիայի ընդհանուր հաղթանակով՝ 7:0)։ 2013 թվականին Շվեդիայում կայացած Եվրոպայի առաջնությունում նրա հավաքականը հաղթանակ տարավ, ինչը Նադինի համար առաջին մրցանակն էր գլխավոր հավաքականի մակարդակով.

## Ձեռքբերումներ

### Ակումբային
* Գերմանիայի 2010, 2011 և 2013 թվականների չեմպիոնուհի
* 2013 թվականի Գերմանիայի գավաթի հաղթող
* 2008 թվականի Գերմանիայի գավաթի եզրափակչի մասնակից
* ՈՒԵՖԱ չեմպիոնների լիգայի հաղթող՝ 2010 և 2013
* Գերմանիայի ֆուտբոլային միության պատվավոր գավաթի հաղթող 2010
* 2007 և 2009 թվականների երկրորդ Բունդեսլիգայի չեմպիոն
* 2006 և 2007 թվականների երկրորդ Բունդեսլիգայի լավագույն ռմբարկու

### Ազգային հավաքականում
* 2013 թվականի Եվրոպայի չեմպիոն
* 2006 և 2007 թվականների Եվրոպայի մինչև 19 տարեկանների չեմպիոն
* 2008 թ. աշխարհի մինչև 20 տարեկանների առաջնության բրոնզե մեդալակիր
* 2005 թ. մինչև 17 տարեկանների Սկանդինավյան գավաթի հաղթող
* 2006 Ֆրից Վալտերի արծաթե մեդալի դափնեկիր

### Անձնական նվաճումներ
* ՖԻՖԱ-ի Ոսկե գնդակի դափնեկիր՝ 2014

## Անձնական կյանք
Լանդշտուլի բնիկ Նադինն իր մանկությունն անցկացրել է Վեսելբերգում, որտեղ հաճախել է մանկապարտեզ և տարրական դպրոց։  Ավարտել է Լանդշտուլի Սիկինգեն Գիմնազիումի միջնակարգ դպրոցը, ծառայել է Բունդեսվերում և աշխատել Վարենդորֆի Բունդեսվերի մարզադպրոցում։ Զինվորական կոչում-հաուպտ-եֆրեյտոր։ 2012թ. հեռակա ստացել է բարձրագույն տնտեսագիտական կրթություն «Ֆիտնեսի էկոնոմիկա» մասնագիտությամբ։ Աշխատում է կապի և դիզայնի գործակալությունում։ 2009 թվականին ՍԴՀԿ ցուցակով Սաարից ընտրվել է Գերմանիայի Դաշնային ժողովի անդամ։

## Ծանոթագրություններ

## Արտաքին հղումներ

* Официальный сайт 
* Профиль на сайте «Вольфсбурга»
* Статистика на сайте Женской Бундеслиги 
Կատեգորիա:Գերմանացի կին ֆուտբոլիստներ
Կատեգորիա:Կանանց ֆուտբոլի կիսապաշտպաններ
Կատեգորիա:Վոլֆսբուրգի ֆուտբոլիստներ
Կատեգորիա:Գերմանիայի հավաքականի ֆուտբոլիստներ
Կատեգորիա:Ֆուտբոլի Եվրոպայի չեմպիոններ